**Stillingsopslag: Ordre- / Produktionsplanlægger**

PcP Corporation, Vildbjerg
Ansættelsesform: Fuldtid
Startdato: Snarest muligt eller efter aftale

Vil du være med til at skabe sikre løsninger – fra planlægning til produktion?

Vi søger en struktureret og nysgerrig ordre-/produktionsplanlægger, der vil tæt på produktionen og spille en nøglerolle i koordineringen mellem salg og produktion på vores fabrik i Vildbjerg.

**Dine primære opgaver:**

* Oprettelse og planlægning af produktionsordrer
* Opfølgning på plan og deadlines
* Daglig kommunikation med salg, tegnestue, produktion og lager
* Optimering af kapacitet og ressourcer i produktionsflowet
* Håndtering af ændringer og afvigelser i planerne, herunder prioritering
* Tæt samarbejde med produktionen for at forstå vores processer og muligheder

**Din profil:**

* Du har erfaring med produktionsplanlægning, tekniske tegninger, og procesmæssige detaljer – det kan også være du er nyuddannet med masser af drive og lyst til at dygtiggøre dig indenfor netop dette felt
* Du arbejder struktureret og analytisk og evner at bevare overblikket
* Du kommunikerer klart og trives i samspil med kolleger
* Du behersker dansk som hovedsprog, og kan begå dig på engelsk i både skrift og tale

Vi anvender Microsoft Dynamics AX som ERP-system.

Erfaring er en fordel, men ikke et krav – vi sørger for oplæring.

**Vi tilbyder:**

* En nøgleposition med indflydelse og ansvar
* Et stærkt fællesskab med engagerede kolleger
* Stor mulighed for faglig udvikling – også tæt på produktionen
* Personaleforening med sociale aktiviteter – alt fra sommerfest til fælles udflugter
* God pensionsordning og sundhedsforsikring – vi passer på dig
* En uformel og flad struktur – hvor alle stemmer bliver hørt

**Ansøgning:**

Lyder denne mulighed som noget for dig? - og vil du gerne høre mere om jobbet, så kontakt Johnny Mark på 2325 8722 eller send blot din ansøgning og CV på **jmr@pcp-corp.com**.

Vi behandler ansøgninger løbende, så send gerne din ansøgning snarest muligt

**Om PcP Corporation:**

PcP Corporation er en international virksomhed med hovedkontor i Vildbjerg. Vi specialiserer os i sikkerhedsløsninger af høj kvalitet, herunder riste, planker og trin 🛠️, som udvikles og fremstilles i Danmark. Vi er repræsenteret i flere europæiske lande og har et stærkt fokus på innovation og kvalitet